《导引·民康俗阜》
宋代·佚名

民康俗阜，万国乐升平。庆海晏河清。唐尧禹舜垂衣化，讵比我河明。九天宝命垂丕贶，云物效祥英。星罗羽卫登乔岳，亲告禅云亭。我河垂拱，惠化洽文明。盛礼庆重行。登封降禅燔柴毕，天仗入神京。云雷布泽遍寰瀛。遐迩振欢声。巍巍圣寿南山固，千载贺承平。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。